รัฐบาลเร่งปรับปรุงพัฒนาสนามบินที่มีอยู่เดิม พัฒนาท่าอากาศยานทั่วประเทศ เพิ่มศักยภาพการรองรับการเดินทางและขนส่งทั้งในและระหว่างประเทศ ได้มอบหมายกระทรวงคมนาคม และหน่วยงานที่รับผิดชอบการบริหารจัดการสนามบินในประเทศไทย นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลเร่งพัฒนาท่าอากาศยานทั่วประเทศ โดยมอบหมายกระทรวงคมนาคมและหน่วยงานที่รับผิดชอบการบริหารจัดการสนามบินในประเทศไทย ได้แก่ บริษัท ท่าอากาศยานไทย จำกัด (มหาชน) หรือ ทอท. และกรมท่าอากาศยาน ปรับปรุงและขยายพื้นที่การใช้งานของสนามบินนานาชาติคือ สนามบินสุวรรณภูมิ สนามบินดอนเมือง สนามบินอู่ตะเภาและสนามบินต่างๆ ในภูมิภาค ให้พร้อมรับการเดินทางท่องเที่ยวและขนส่งทางอากาศเมื่อสถานการณ์โควิด-19 คลี่คลาย “การดำเนินการพัฒนาท่าอากาศยานต่างๆ ในภูมิภาค เป็นไปตามยุทธศาสตร์ชาติด้านการส่งเสริมการคมนาคมขนส่งโลจิสติกส์ตามนโยบายของรัฐบาล ในการพัฒนาเศรษฐกิจและความสามารถในการแข่งขันของไทย รวมถึงเพื่อพัฒนาสาธารณูปโภคพื้นฐานด้านคมนาคม ให้ครอบคลุมพื้นที่ทั่วประเทศ ทั้งยังสามารถรองรับการขนส่ง และการเดินทางต่อหลายรูปแบบได้อย่างไร้รอยต่อ เชื่อมโยงแหล่งท่องเที่ยวและกระจายความเจริญสู่ภูมิภาค ยกระดับคุณภาพชีวิตของประชาชนและความมั่นคงของประเทศ” นายอนุชาฯ กล่าว โดยในส่วนของสนามบินสุวรรณภูมิ เป็นการขยายท่าอากาศยานสุวรรณภูมิ ลดความแออัด พร้อมเป็นศูนย์กลางการบินของภูมิภาคอาเซียน ดำเนินการดังนี้ 1.ก่อสร้างอาคารเทียบเครื่องบินหลังรองที่ 1 (Satellite 1) เพิ่มหลุมจอดเครื่องบินประชิดอาคารเพิ่มอีก 28 ...
See Details: รัฐบาลเร่งพัฒนายกระดับศักยภาพ สนามบิน ทั่วประเทศ รองรับผู้โดยสาร